Un profesor evaluator, depistat cu Covid-19: "Iată că sunt și surprize, nu ştim ce ne aşteaptă".
Un profesor evaluator din București a fost depistat cu coronavirus. Cornelia Stavri, vicepreşedintele Federaţiei Sindicatelor Libere, cere ca toţi profesorii şi elevii să fie testaţi. Temperatura nu este un indicator relevant, poţi să fii asimptomatic, spune Cornelia Stavri. Nu sunt suficienţi supraveghetori pentru examenele naţionale, adaugă ea.
Febra nu este un indicator relevant pentru depistarea coronavirusului, o spune vicepreședinta Federației Sindicatelor Libere, după ce un profesor evaluator din sectorul 6 a fost testat pozitiv cu Covid-19. Tot aceasta spune că Federația a cerut autorităților responsabile ca şi cadrele didactice, cât şi elevii să fie testaţi, nu doar să li se ia temperatura înainte de a intra la examene. Cornelia Stavri, Federaţia Sindicatelor Libere din Învăţământ:"În Bucureşti o colegă care s-a înscris în Comisia de Evaluare a fost depistată pozitiv cu Covid-19. Noi ca federaţie am solicitat ca şi cadrele didactice şi elevii să fie testaţi, nu doar să li se ia temperatura înainte de a intra la examene, iata că sunt surprize, nu ştim ce ne aşteaptă. Întrebarea mea este câţi profesori ar putea fi? Şi câţi elevi ar putea fi pentru ca să nu uităm că temperatura nu reprezintă un indicator relevant pentru a spune că este pozitiv sau negativ.".